GRAD OMIŠ, Trg kralja Tomislava 5, Omiš, OIB 49299622160, zastupan po gradonačelniku Zvonku Močiću, dr.med., (u daljnjem tekstu : Grad Omiš ), s jedne strane,
i

_________ iz ________, OIB________________ , (u daljnjem tekstu: Korisnik), s druge strane

sklopili su

U  G  O  V  O  R

O DODJELI PRAVA TRAJNOG KORIŠTENJA GROBNOG MJESTA 
Članak 1.

Ugovorne strane su suglasne oko sljedećih utvrđenja:

· da je Grad Omiš vlasnik zemljišta u Kučićima na kojem se izvode građevinski radovi radi proširenja groblja;

· da je dana 8.9.2025. godine Grad Omiš zaključio Ugovor o izvođenju građevinskih radova radi proširenja groblja u Kučićima sa izvođačem DOM COMMERCE d.o.o. te je na temelju istog otvoreno gradilište i započelo izvođenje radova;

· da je Grad Omiš dana __________objavio na svojoj službenoj stranici www.omis.hr obavijest o početku postupka sklapanja Ugovora o dodjeli prava trajnog korištenja grobnog mjesta na novoizgrađenom dijelu groblja u Kučićima prema listi zainteresiranih osoba koja je formirana u t.d. „Peovica“ d.o.o.;

· da je Korisnik osoba označena rednim brojem ___ na popisu navedenom u prethodnoj alineji;

· da Korisniku daje na trajno korištenje grobno mjesto (grobnica u zidu/grobnica u zemlji)  sa ___ukopnih mjesta, koje je označeno kao _____ na skici SITUACIJA NA GEODETSKOJ PODLOZI, iz Glavnog projekta zajedničke oznake ZOP G 14/21, glavni projektant Viktor Pirović, dipl.ing.arh., koja je u privitku ovog Ugovora i predstavlja njegov sastavni dio;

· da Korisnik mora izgradnju nadgrobnog spomenika nad predmetnim grobnim mjestom* uskladiti sa odredbama važeće Odluke o grobljima Grada Omiša.

     *samo za grobna mjesta u zemlji
Članak 2.

Korisnik je dužan uplatiti sveukupni iznos od ____________ EUR kao naknadu za trajno korištenje grobnog mjesta opisanog u čl. 1..

Naknada se plaća u tri obroka, i to:

· 40% naknade u iznosu od __________  EUR plaća se najkasnije do 15.12.2026. godine,

· 30%  naknade u iznosu od _________ EUR najkasnije do 30.6.2027. godine, 
· 30%  naknade u iznosu od _________ EUR najkasnije do 15.12.2027. godine.
Posebice se određuje da je ispunjenje obveze u rokovima kako je gore opisano, odnosno naprijed citirane uplate, bitan sastojak ovog ugovora, pa u slučaju da Korisnik ne ispuni bilo koju od naprijed navedenih obveza u rokovima kako je gore navedeno, ovaj ugovor se raskida po samom zakonu.

Navedene iznose Korisnik je dužan uplatiti na račun IBAN HR_____________ s pozivom na broj _____________ .

Članak 3.

Ugovorne strane su suglasne da, ako Korisnik ne plati u roku bilo koji dospjeli obrok naknade iz čl.2. ovog Ugovora najkasnije u roku od 15 dana od dospijeća, bez obzira na do tada uplaćeni iznos naknade, ovaj Ugovor se raskida po samom zakonu, kako je navedeno u čl.2. ovog Ugovora, a Grad Omiš se obvezuje izvršiti povrat do tada uplaćene naknade, bez kamata, na račun Korisnika.

Članak 4.

Ugovorne strane su suglasne da će, po izvršenoj primopredaji radova na proširenju groblja u Kučićima koji će se sastaviti između Grada Omiša i izvođača radova DOM COMMERCE d.o.o., Grad Omiš pozvati Korisnika radi primopredaje grobnog mjesta opisanog u čl.1. ovog Ugovora.

Članak 5.

Ugovorne strane su suglasne da će, po uplati sveukupne naknade iz članka 2. ovog Ugovora, Grad Omiš omogućiti Korisniku upis prava trajnog korištenja grobnog mjesta koje je predmet ovog ugovora te raspolaganje istim.
Grad Omiš se obvezuje da će po uplati sveukupne naknade iz čl.2. ovog Ugovora dostaviti upravitelju groblja Kučiće jedan primjerak istog Ugovora radi upisa Korisnika u očevidnik grobnih mjesta.

Članak  6.

Osim naknade navedene u članku 2. ovog Ugovora, Korisnik je, sukladno Zakonu o grobljima (NN 78/25, 80/25) obvezan plaćati godišnju naknadu za korištenje grobnog mjesta.
Rješenje o godišnjoj grobnoj naknadi donijet će se u posebnom upravnom postupku, u skladu sa odredbom čl.21. i 22. Zakona o grobljima.
Članak 7.
Sve eventualne nesporazume ugovorne strane će rješavati međusobnim dogovorom, a u protivnom nadležan je Općinski sud u Splitu.

Članak  8.

Stranke prihvaćaju prava i obveze iz ovog ugovora te ga u znak prihvaćanja vlastoručno potpisuju.

Članak 9.
Ovaj Ugovor sastavljen je u 4 (četiri) istovjetna primjerka od kojih Korisnik zadržava 2 (dva), a 2 (dva) primjerka zadržava Grad Omiš.

ZA GRAD OMIŠ                                                          KORISNIK

Gradonačelnik
Klasa:




Urbroj: 
Omiš,                   2026.       
1
1

